Diari Oficial de la Generalitat Valenciana


Sumari del DOGV 260, del 13-06-1985 (1985/804508)

ORDRE de 10 d'abril de 1985, de la Conselleria d'Agricultura, Pesca i Alimentació, per la qual s'estableix el procediment general d'homologació dels acords col.lectius i dels corresponents convenis de campanya i contractes tipus a la Comunitat Autònoma Valènciana.
------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   260

Data del DOGV
:   13-06-1985

Secció del DOGV
:   ALTRES DISPOSICIONS

Número del document
:   1985/804508


Data del document
:   10-04-1985

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Ordre de 10 d'abril de 1985, de la Conselleria d'Agricultura, Pesca i Alimentació, per la qual s'estableix el procediment general d'homologació dels acords col·lectius i dels corresponents convenis de campanya i contractes tipus a la Comunitat Autònoma Valenciana.  
La Llei 19/1982, de 26 de maig, sobre contractació de productes agraris estableix en l'article 9.2 que, quan els acords col·lectius es realitzen entre empreses ubicades dins de l?àmbit territorial d'una Comunitat Autònoma serà aquesta qui faça l'homologació d'aquests, amb trasllat del seu acord al Ministeri d'Agricultura, Pesca i Alimentació per a l'aplicació, si convé, dels estímuls previstos en la Llei:   
El Reial Decret 2707/1983, que aprova el Reglament de la Llei abans esmentada, en l'article 15.5 assenyala que la tramitació de l'homologació dels Acords Col·lectius que es realitzen en l'àmbit territorial de la Comunitat Autònoma amb competència per a dur a terme l'esmentada homologació, es realitzarà d'acord amb les normes dictades a l?efecte per aquelles.   
D'altra banda, el Reial Decret 2707/1983, desplega en els articles 11, 12 i 16 els diferents requisits per a l'homologació dels Acords Col·lectius, Convenis de Campanya i Contractes Tipus.   
En atenció d'aquests motius, segons el que estableix l'article 34.1.4.) de l'Estatut d'Autonomia de la Comunitat Valenciana, i si s'escau de les facultats que tinga atribuïdes,   
ORDENE:   
Article 1.r  
Constituït el Centre Gestor, aquest procedirà a fer pública la intenció de les parts subscrites de l'Acord Col·lectiu d'acollir-se al règim legal de la Llei 19/1982, mitjançant un anunci en el Diari Oficial de la Generalitat Valenciana i en un dels diaris de major circulació, si més no, en cadascuna de les províncies de la Comunitat Autònoma Valenciana.   
1.1. Parts subscrivents.-Es consideren com a tals aquelles la representació de les quals s'estenga en els termes previstos en l'article 16.1 del Reial Decret 2707/1983.   
1.2. Solicitud.-Les parts subscrivents de l'acorda trametran per mitjà de llur Centre Gestor, instància per duplicat dirigida al Conseller d'Agricultura, Pesca i Alimentació, almenys quaranta-cinc dies abans del començament de la campanya de producció, sol·licitant l'homologació de l'acorda acompanyada pels següents documents:   
a) Documents que acrediten la representació de les parts subscrivents i, si s'escau, del Centre Gestor.   
b) Adreça i Reglament de règim intern del Centre Gestor.   
c) Justificant de la difusió de l'obertura del termini als efectes dels articles 8.é 2.1) i 11.1 del Reial Decret 2707/1983 pel s?acullen a l?acord les empreses interessades.  
d) Text de l'Acord Col·lectiu, així com el corresponent al Conveni de Campanya i model del Contracte-Tipus, de conformitat amb l'article 16 del Reial Decret 2707/1983.   
El text de l'Acord contindrà, si fa no fa, les especificacions previstes en l'article 8.é 2. del Reglament de la Llei 19/1982.   
Els termes del Conveni de Campanya hauran de concretar, si més no, els expressats en l'article 11 de l?esmentat Reglament, i les clàusules de Contracte-tipus, les quals s'especifiquen en l'article 12 d'aquesta norma.   
1.3. Tramitació.-Hom presentarà la documentació en la Direcció General de Política Agroalimentària, la qual la sometrà a informació pública, mitjançant anunci, a càrrec dels sol·licitants, en el Diari Oficial de la Generalitat Valenciana, durant el termini de quinze dies. L'anunci contindrà un extracte de l?Acord, i farà constar-hi que l?examen complet d'aquest haurà de realitzar-se en la Direcció General de Política Agroalimentària de la Conselleria d'Agricultura, Pesca i Alimentació i en les seues Direccions Territorials, així com el termini per a formular al·legacions davant de l'esmentada Direcció General.   
Transcorregut el període d'informació pública i el termini per a presentar al·legacions, la Direcció General de Política Agroalimentària elevarà al Conseller d'Agricultura, Pesca i Alimentació, la corresponent proposta de resolució junt amb el seu informe, i si s'escau, les al·legacions efectuades.   
1.4. Resolució.-L'expedient es resoldrà per Ordre en la qual figuren com a Annexos el text íntegre de l?Acord el Conveni de Campanya i Contracte Tipus. La resolució es comunicarà, si convé, a les parts subscrivents i, en cas de ser negativa, serà raonada.   
Contra l'indicada resolució podrà interposar-se recurs de reposició en el termini d'un mes, davant del Conseller d'Agricultura, Pesca i Alimentació, previ al Contenciós-Administratiu.   
La Conselleria d'Agricultura, Pesca i Alimentació traslladarà al Ministeri d'Agricultura, Pesca i Alimentació l'acord d'homologació als efectes d'aplicació de les ajudes previstes a l'efecte.   
Article 2.n Publicació  
Realitzada l'homologació per la Comunitat Autònoma Valenciana, la corresponent disposició es publicarà en el Diari Oficial de la Generalitat Valenciana i en el "Boletín Oficial del Estado".   
València, 10 d'abril de 1985.   
El Conseller d'Agricultura, Pesca i Alimentació.  
LLUIS FONT DE MORA I MONTESINOS